Коронавирустан 100 процент саклый торган ысулны атаганнар

	Башта – “Спутник V” препараты белән прививка ясату, соңыннан – борынга тамызыла торган препарат белән ревакцинация узу чирнең авыр формаларыннан гына түгел, гомумән, коронавирус инфекциясен йоктырудан саклап калырга тиеш. Бу хакта Гамалея исемендәге Эпидемиология һәм микробиология фәнни-тикшеренү институты директоры Александр Гинцбург белдергән.	 “Без мондый иммунитетның бик көчле булачагын күздә тотабыз. Әмма әле аны клиник тикшеренүләр барышында өйрәнергә кирәк булачак”, – дигән ул “РИА Новости” хәбәрчесенә. 
	---	
Ватаным Татарстан

	№ --- | 28.10.2021	


